בית הכנסת הגדול (אושוויינצ'ים)

בית הכנסת הגדול באושוויינצ'ים (באנגלית: Great Synagogue (Oświęcim) ;בפולנית: Wielka Synagoga w Oświęcimiu) היה בית כנסת אורתודוקסי לשעבר בעיר אושוויינצ'ים (בגרמנית: אושוויץ), שבמחוז פולין הקטנה בפולין.

בית הכנסת תוכנן בידי האדריכל קרל קורן והושלם בשנת 1873. הוא שימש כבית תפילה עד מלחמת העולם השנייה, אז הועלה באש ונהרס בידי הנאצים בנובמבר 1939, זמן קצר לאחר הכיבוש הגרמני של פולין.

 היסטוריה 
 בית הכנסת העתיק 
האזכור הראשון לקיומה של קהילה יהודית באושוויינצ'ים מתוארך לשנת 1588, ובאותה שנה נוסדה הקהילה. ממסמכים ארכיוניים עולה כי תושב העיר, יאן פיוטרשבסקי, העניק או מכר את אדמתו לקהילה היהודית המקומית, כדי שתוכל להקים בית כנסת ובית קברות.

המבנה הראשון היה בית כנסת מעץ, אשר נהרס כנראה במהלך תקופת הפלישה השוודית והכיבוש של חלקים גדולים מהאיחוד הפולני-ליטאי בשנים 1655–1660,(המבול השוודי) באמצע המאה ה־17.

במהלך הדורות נהרס בית הכנסת פעמיים בשרפות. הפעם הראשונה הייתה ב־6 ביולי 1711. לאחר השרפה נבנה במקום בית כנסת מאבן. שרפה נוספת פגעה במבנה בשנת 1863.

 בית הכנסת הגדול 
בית הכנסת האחרון שנבנה במקום, היה בית הכנסת הגדול, הוא נבנה בשנת 1873 לאחר השרפה האחרונה, על חורבות בית הכנסת הקודם. בין השנים 1899–1900 עוצב המבנה מחדש ונבנה על ידי האדריכל קרל קורן.

למבנה הייתה חזית ייצוגית ועשירה בעיטורים, ששילבה יסודות מן הסגנונות נאו־רומנסקית, נאו־גותית, התחייה המורית ורונדבוגנשטיל. חזיתו נשמרה בסגנון ייצוגי, בדומה לבתי כנסת נוספים שתכנן קורן.

בית הכנסת היה המבנה הראשון בעיר שבו הותקנה תאורה חשמלית; האורות הודלקו לראשונה בשנת 1925.

בית הכנסת נהרס בלילה שבין ה-29 ל-30 בנובמבר 1939 על ידי החיילים הנאצים. בשנת 1941 נהרסו חורבותיו, והאזור שימש לבניית מקלטים מפני תקיפוה אוויריות.

 לאחר מלחמת העולם השנייה 
ממוזער|חפירות באתר בית הכנסת
לאחר המלחמה, בית הכנסת לא נבנה מחדש. המקום בו עמד נותר עזוב במשך שנים, כעדות לאירועי מלחמת העולם השנייה.

בשנת 2004 נערכו חפירות ארכאולוגיות באתר בית הכנסת לשעבר. במהלך העבודות נמצאו כ־400 פריטים, המכונים "אוצר אושוויינצ'ים", שנכללו בציוד בית הכנסת – ביניהם נברשות, מנורות נר תמיד מנחושת, שברי ריהוט ועיטורים, אריחי רצפה דקורטיביים, חלקי שיש מארון הקודש, כלים לנטילת ידיים, שרידי ספרי תפילה שרופים ולוחות זיכרון. רוב הפריטים מתוארכים לחצי השני של המאה ה־19.

הממצאים הועברו למרכז היהודי באושוויינצ'ים, שם נרשמו, נבחנו ושוחזרו. חלק מהפריטים מוצגים בתצוגה הקבועה במוזיאון היהודי של המרכז.
ממוזער|פארק הזיכרון של בית הכנסת הגדול, מבט מלמעלה
כמעט 80 שנה לאחר חורבן בית הכנסת, החליטו תושבי אושווינצ'ים להקים במקום פארק זיכרון לזכר בית הכנסת כמקום הנצחה. את הפרויקט יזם המרכז היהודי אושוויץ באושווינצ'ים הודות לאירוע גיוס תרומות בו השתתפו תושבים, יזמים מקומיים, מוסדות ציבור וצאצאי יהודי אושווינצ'ים. הפארק נפתח ב-28 בנובמבר 2019.

 ההיסטוריה של הקהילה היהודית 

תחילת היישוב היהודי באושוויינצ'ים החלה רשמית במחצית הראשונה של המאה ה־16, ולכן לפני מלחמת העולם השנייה הייתה הקהילה קיימת למעלה מ־400 שנים.

בתחילה, מרכז החיים היהודיים שכן בחלק הצפוני של העיר, אך עם הזמן הקהילה עברה והתיישבה בחלק הדרומי. אזור טירת אושווינצ'ים ורחוב ז'ידובסקה (שמו שונה, לרחוב ברקה יוסלביצ'ה) הפך למרכז החיים היהודיים. על פי מחקרו של ארתור שנידלר, יהודים חיו גם בחלקים אחרים של העיר. תחילת המאה ה-20 הייתה תקופה של שגשוג עבור הקהילה היהודית ועבור העיר כולה. בעיר היו מפעלים שייצרו נייר, מוצרים כימיים וסחורות אחרות.

בבית הכנסת הגדול התפללו בעיקר נציגים מהאינטליגנציה היהודית המקומית (כולל רופאים, עורכי דין, יזמים ופקידים), ובמידה מוגבלת גם מסורתיים. בית הכנסת, היה בעל 2,000 מקומות ישיבה, נודע בכך שייצג את הקהילה היהודית המקומית. מבנה בית הכנסת נצפה כחלק מקו הרקיע של העיר וסימל את חשיבותה של הקהילה היהודית. חיי הדת של יהודי אושווינצ'ים התמקדו סביב בית הכנסת. הרבנים הראשיים של הקהילה היהודית באושווינצ'ים שערכו תפילות בבית הכנסת בשנים 1873–1939 היו: לזר מינץ, שלמה הלברשטאם, אברהם שנור, אוסיאס פנקס בומבך ובנו האחרון, אליאש בומבך.

לפני מלחמת העולם השנייה, יותר ממחצית אוכלוסיית העיר אושוויינצ'ים הייתה יהודית. היו בעיר כ-20 בתי כנסת.

 אדריכלות 
ממוזער|אלמנטים משיש עם סימני גלגל המזלות מבית הכנסת הגדול באושוויינצ'ים
ממוזער|אריחי רצפה דקורטיביים מבית הכנסת הגדול באושווינצ'ים
מראה בית הכנסת לפני השיפוץ שהסתיים בשנת 1900 ופנים הבית אינם ידועים משום שלא שרדו תצלומים או תוכניות אדריכליות.

העיצוב החדש של הבניין תוכנן על ידי קרל קורן בין השנים 1899 ו-1900. העיצוב ידוע מתצלומים ששרדו מתחילת המאה ה-20. קורן היה אדריכל פולני ידוע מביילסקו-ביאלה, שתכנן גם את בתי הכנסת בביילסקו-ביאלה ובוודוביצה.

מבנה בית הכנסת נבנה מלבנים על בסיס תוכנית מלבנית. בפנים הייתה מבואה שממנו ניתן היה להיכנס לאולם התפילה הראשי. האולם הראשי היה מוקף משלושת צדדיו בעזרת נשים, אליהן הובילו כניסות נפרדות וגרמי מדרגות. בתוך האולם היו 2000 מושבים.

לחזית בית הכנסת היה אופי ייצוגי ועשיר בעיטורים, ושולבו בחזית יסודות מסגנונות האדריכלות נאו־רומנסקית, נאו־גותית, התחייה המורית ורונדבוגנשטיל. פרטי העיטורים היו דומים לעיטורים (אורנמנטיקה) של בית הכנסת טמפל שברחוב מיודובה בקרקוב.

מקורות השראה נוספים לצורתו האדריכלית של המבנה ניכרו באדריכלות הגרמנית, ובהם בית הכנסת בהמבורג שתוכנן בידי אלברכט רוזנגארטן. המבנה היה בעל שתי כיפות בדמויות בצל.

תיאור של פנים בית הכנסת תואר בשיחה עם יהודי מאושוויינצ'ים, בשם מנהיימר:

 ראו גם 
 היסטוריה של היהודים בפולין
 המוזיאון היהודי ובית הכנסת באושוויינצ'ים
 המרכז היהודי באושוויינצ'ים
 בית הכנסת הגדול (גדנסק)

 קישורים חיצוניים 




הערות שוליים

קטגוריה:פולין: בתי כנסת
קטגוריה:אושוויינצ'ים
קטגוריה:יהדות פולין
אושוויינצ'ים
קטגוריה:שואת יהודי פולין: קהילות
קטגוריה:בתי כנסת עתיקים